CELEX: C2005/182/72
Language: fi
Date: 2005-07-23 00:00:00
Title: Asia T-173/05: Martine Heusin 27.4.2005 Euroopan yhteisöjen komissiota vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/39
            
         Martine Heusin 27.4.2005 Euroopan yhteisöjen komissiota vastaan nostama kanne
   (Asia T-173/05)
   (2005/C 182/72)
   Oikeudenkäyntikieli: ranska
   Martine Heus, kotipaikka Anderlecht (Belgia), on nostanut 27.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Lucas Vogel.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa nimittävän viranomaisen 7.1.2005 tekemän päätöksen, jolla hylättiin kantajan 18.10.2004 kilpailun COM/PC/04 valintalautakunnan puheenjohtajan 19.7.2004 tekemää päätöstä koskeva valitus, jolla evättiin kantajan pääsy mainittuun kilpailuun
            
         
               2)
            
            
               kumoaa, mikäli katsotaan tarpeelliseksi, kilpailun COM/PC/04 valintalautakunnan puheenjohtajan 19.7.2004 tekemän mainitun päätöksen
            
         
               3)
            
            
               velvoittaa vastaajan korvaamaan oikeudenkäyntikulut tässä oikeusasteessa.
            
         Oikeudelliset perusteet ja pääasialliset perustelut
   Kantajalta evättiin pääsy kilpailuun COM/PC/04 sillä perusteella, että hän ei täyttänyt komission tai muun toimielimen palveluksessa olosta vaadittua viiden vuoden virkaikää koskevaa edellytystä, koska kilpailun valintalautakunta ei ottanut huomioon niitä työskentelykausia, jolloin hän oli työskennellyt komissiossa tilapäisesti.
   Kanteensa tueksi kantaja vetoaa henkilöstösääntöjen 27 ja 29 artiklan 1 kohdan rikkomiseen sekä ilmeiseen arviointivirheeseen siltä osin kuin riidanalaisista päätöksistä ja kilpailua koskevasta ilmoituksesta nimittävän viranomaisen hänelle antaman tulkinnan mukaan joka tapauksessa seurasi kantajan sivuuttaminen yksinomaan hänen aikaisemman hallinnollisen asemansa perusteella (sopimussuhteinen toimihenkilö eikä henkilöstösääntöjen mukainen toimihenkilö).
   Kantaja vetoaa myös syrjintäkiellon periaatteen loukkaamiseen siltä osin kuin riidanalaisilla arviointiperusteilla tehtiin mahdolliseksi muiden hakijoiden osallistuminen kilpailuun, vaikka he olivat vähemmän päteviä tai heillä oli lyhyempi työkokemus komission palveluksessa.